Ettől a hónaptól egy vállalat alapítási költsége tízszer kerül kevesebbe Romániában, köszönhetően annak, hogy január elején végül kihirdették a 102 nem adójellegű illeték eltörléséről szóló jogszabályt. Míg januárban egy korlátolt felelősségű társaság létrehozása még 380 lejbe került, több illeték eltörlésének is köszönhetően február 1-től mindössze a Hivatalos Közlönyben való megjelenésért fizetendő 31,5 lejes díjat kell kifizetnie egy alapítónak.